**ZAPISNIK**

sa 6. sjednice Općinskog vijeća Općine Vela Luka održane 22. kolovoza 2022. godine u općinskoj vijećnici s početkom u 08.00 sati, javno prenošene putem lokalnih radija (fonozapis čini sastavni dio ovog zapisnika) i društvenih mreža.

Nazočni: Zoran Manestar – predsjednik, Nino Vlašić, Maja Andreis, Deni Surjan, Milijana

Matas, Ivo Burmas, Ivan Plantić, Dino Žuvela, Joze Burmas, Ivan Bačić i Ranko

Surjan – vijećnici, Damir Vlašić – vijećnik koji danas priseže;

Katarina Gugić – Općinska načelnica, Vanjo Žuvela – tajnik Općinskog vijeća,

Izočni : Maja Radman Barčot – vijećnica (opravdala izostanak);

Ivo Žuvela - vijećnik Županijske skupštine (nije opravdao izostanak)

Predsjednik vijeća poziva vijećnike da se očituju o predloženom Dnevnom redu.

Jednoglasno, sa 11 glasova ”za”, prihvaćen je slijedeći

Dnevni red:

1. Izvješće o prestanku mandata vijećnice Općinskog vijeća i početku obnašanja dužnosti

vijećnika Općinskog vijeća

* Zaključak o primanju na znanje Izvješća Mandatnog povjerenstva  Općinskog vijeća Općine Vela Luka

1. Rješenje o razrješenju vijećnice Općinskog vijeća Općine Vela Luka i verifikaciji mandata vijećnika Općinskog vijeća Općine Vela Luka

- Polaganje prisege vijećnika

3. Odluka o razrješenju i  izboru člana Odbora za izbor i imenovanja

4. Odluka o razrješenju i  izboru člana Odbora za gospodarstvo i poljoprivredu

5. Odluka o dopuni Odluke o osnivanju Dječjeg vrtića RADOST Vela Luka

**Točka 1. Izvješće o prestanku mandata vijećnice Općinskog vijeća i početku**

**obnašanja dužnosti vijećnika Općinskog vijeća**

* **Zaključak o primanju na znanje Izvješća Mandatnog povjerenstva Općinskog vijeća Općine Vela Luka**

Ranko Surjan, u ime Mandatnog povjerenstva, izvješćuje o prestanku mandata vijećnice Danijele Lovričević iz osobnih razloga i obavijesti OO HDZ-a Vela Luka da će dotičnu u nastavku mandata zamijeniti Damir Vlašić.

Jednoglasno, sa 11 glasova “za”, donesen je

**ZAKLJUČAK**

**o primanju na znanje Izvješća Mandatnog povjerenstva Općinskog vijeća**

**Općine Vela Luka**

(prema materijalima u privitku)

**1**

**Točka 2. Rješenje o razrješenju vijećnice Općinskog vijeća Općine Vela Luka i verifikaciji**

**mandata vijećnika Općinskog vijeća Općine Vela Luka**

**- Polaganje prisege vijećnika**

Nino Vlašić, u ime Odbora za izbor i imenovanja, čita rješenje kojim se Danijela Lovričević razrješuje dužnosti vijećnika radi podnesene ostavke, a Damir Vlašić potvrđuje i verificira mu se mandat na dužnost vijećnika Općinskog vijeća.

Predsjednik vijeća čita tekst prisege.

Damir Vlašić priseže i potpisuje prisegu.

Predsjednik vijeća zaključuje da je ovim Damir Vlašić i službeno postao novi vijećnik, te konstatira da je od ovog trenutka na sjednici prisutno 12 vjećnika.

**Točka 3. Odluka o razrješenju i  izboru člana Odbora za izbor i imenovanja**

Nino Vlašić, u ime Odbora za izbor i imenovanja, čita ovu odluku.

Jednoglasno, sa 12 glasova “za”, donesena je

**ODLUKA**

**o razrješenju i  izboru člana Odbora za izbor i imenovanja**

(prema materijalima u privitku)

**Točka 4. Odluka o razrješenju i  izboru člana Odbora za gospodarstvo i poljoprivredu**

Nino Vlašić, u ime Odbora za izbor i imenovanja, čita Odluku.

Jednoglasno, sa 12 glasova “za”, donesena je

**ODLUKA**

**o razrješenju i  izboru člana Odbora za gospodarstvo i poljoprivredu**

(prema materijalima u privitku)

**Točka 5.** **Odluka o dopuni Odluke o osnivanju Dječjeg vrtića RADOST Vela Luka**

Načelnica na početku čestita novom vijećniku i želi mu puno uspjeha u daljnjem radu. Zatim ukratko objašnjava ovu točku i potrebu da se danas ona izglasa na vijeću.

Dino Žuvela,u ime Kluba vijećnika HDZ-a i HSLS-a, će podržati ovu odluku ali ističe da to nije najbolje rješenje. Ovo je vatrogasna mjera koja privremeno rješava problem ali pravo je rješenje izgradnja novog vrtića i treba ići u tom smjeru.

Načelnica objašnjava da je prije 5 godina bilo 76 djece u vrtiću. A ove godine je 146 zahtjeva za upis zbog povećane potrebe za jaslicama. Lani smo se javili na natječaj Ministarstva regionalnog razvoja za mjeru 7.4.1. i glavni uvjet je bio da se ima spremna projektna **2**

dokumentacija i građevinska dozvola. Stoga se i prijavila lokacija postojećeg vrtića. Prije 2 mjeseca smo se javili na natječaj Nacionalnog plana oporavka i otpornosti koji ne traži projektnu dokumnetaciju i građevinsku dozvolu već samo da se ima teren koji je 1/1 u vlasništvu Općine i da Županijski ured za prostorno uređenje i gradnju izda rješenje da se na njemu može graditi. Ovaj natječaj ide u 2 kruga. Rok je do 30.06.2026.g. ishoditi uporabnu dozvolu. Ističe da taj novi prostor je samo za djecu koja nisu mogla stati u već postojeći vrtić. Takvu odluku je donjelo Ministarstvo odgoja i obrazovanja za sve sredine. Osobno smatra da je prostor Osnovne škole ujedno i najbolji za predškolce koji onda slijedeće godine postaju prvašići.

Dino Žuvela se ne može složiti sa ovakvim objašnjenjem jer je Načelnica još 2017.god. detektirala problem prostora dječjeg vrtića i u 5 godina nije ništa napravila, a obećala je. Na natječaj za novi vrtić nismo išli jer u 2021.g.nije bila gotova građevinska dozvola.

Ivan Plantić upućuje čestitke i dobre želje novom vijećniku. Ne slaže se sa Dinom Žuvelom već smatra da je ovakvo rješenje dobro s obzirom na okolnosti. Pohvaljuje svih koji su na ovome radili i uspjeli ekspresno donjeti rješenje.

Jednoglasno, sa 12 glasova “za”, donesena je

**ODLUKA**

**o dopuni Odluke o osnivanju Dječjeg vrtića RADOST Vela Luka**

(prema materijalima u privitku)

Sjednica je završena u 825 sati.

Zapisničar: Predsjednik:

Tatjana Žuvela Zoran Manestar

**KLASA:024-02/22-01/001**

**URBROJ:2117-21-04**

**3**